หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
20 ก.ค. 2558

CEN: แนวรับ 4.20 บาท แนวต้าน 4.80 บาท
ประเด็นวิเคราะห์:
– CEN กำลังเคลื่อนตัวในลักษณะของการสะสมกำลัง ไต่ขึ้นแนวเส้นค่าเฉลี่ย SMA 5 วัน ต่อเนื่อง โดยการเคลื่อนไหวเมื่อวันศุกร์ที่ผ่านมา แม้ช่วงเปิดตลาดจะมีแรงขายกดดันจนราคาลงทดสอบแนวรับ SMA 5 วัน ที่ 4.24 บาท แต่หลังจากนั้นก็สามารถฟื้นขึ้นได้ตลอดวัน
โดยเฉพาะแรงไล่ซื้อคืนในช่วงชั่วโมงสุดท้าย ที่เข้ามามากผิดปกติ จนทำให้ CEN ปรับเพิ่มขึ้นกลับมาทำจุดสูงสุดในรอบสัปดาห์ที่ระดับ 4.50 บาท ก่อนที่จะย่อตัวลงมาทำราคาปิดที่ 4.40 บาท แต่จากแรงซื้อคืนหนักมากในช่วงดังกล่าว ทำให้เชื่อว่า Momentum ของการขึ้นต่อน่าจะยังคงมีต่อเนื่องในระยะถัดไป
– ตั้งแต่เดือน ก.ค. เป็นต้นมา CEN ยังอยู่ในแนวโน้มขาขึ้นที่แข็งแกร่งมาก เพราะนอกจากจะสามารถยืนเหนือ แนวเส้นค่า SMA 5 วัน ได้โดยตลอดแล้ว ล่าสุดยังเกิดสัญญาณบวกจาก MACD ที่ทำจังหวะ Breakout แนวต้านเดิมที่ทำไว้เมื่อเดือน ม.ค. ทีผ่านมา พร้อมกับทำจุดสูงสุดในรอบเกือบ 2 ปี สะท้อนถึง Momentum ของแรงซื้อเข้าหนุนเป็นอย่างมาก
และหากมองเทียบย้อนดูรูปแบบการเคลื่อนไหวของราคาในอดีตจะพบว่า การแกว่งตัวในรอบปัจจุบัน คล้ายกับเมื่อเดือน ก.ย. 2557 จนน่าตกใจ จากการทำจังหวะ 1-2-3-4-5 โดยตอนนี้กำลังอยู่ในช่วงของการทำคลื่นลูก 5 ที่อยู่ในช่วงของการแกว่งตัวขึ้น อย่างรุนแรง ซึ่งมองว่า หากราคาสามารถผ่านแนวต้าน High เดิม ที่ 4.50 ได้ น่าจะมีโอกาสดีดตัวขึ้นต่อเนื่อง เพื่อทดสอบแนวต้านเป้าหมายถัดไปที่ 4.80 บาท
– ซื้อ โดยมีเป้าหมายทำกำไรที่ 4.80 บาท และตั้งจุดตัดขาดทุนที่ 4.20 บาท